TR3

TR3 var det interne navnet på Tandbergs Radiofabrikks tredje produksjonsanlegg, med adresse Trondheimsveien 48−50 på Kjeller.

Fabrikken åpnet i 1966 og var på rundt 20 000 m². Produksjonen omfattet tv-apparater, radioer, trykte kretskort samt hovedlager. Etter at Tandbergs Radiofabrikk gikk konkurs i 1978 fortsatte driften gjennom Tandberg og Tandberg Television fram til 1994, da disse flyttet til Lysaker. Bygget ble i 1994, etter over 10 år lang bobehandling etter konkursen, overtatt av Oslo Kristne Senter.
Bygget har siden huset selskapene Tantec, som ble skilt ut fra Tandberg Telecom 1. januar 1988, og Norsk Elektronikk Service, etter 2000 kjent som Anovo. Sistnevnte hadde også røtter i Tandbergs Radiofabrikk og ble etablert i 1997. Bedriften drev med service og installasjon samt lager- og logistikkløsninger. Anovo norge gikk konkurs i 2011 .

Bygget huser per 2020 blant annet Oslo Kristne Senter og Viken fylkeskommune.

 Referanser 
ElektronikkBransjen nr 3, 2000
ElektronikkBransjen september 2011,  
Norsk Radiohistorisk Forening, 
ElektronikkBransjen nr 1, 1988
Norsk Industrimuseum 

Radiofabrikk
Kategori:Byggverk i Lillestrøm kommune
Kategori:Næringsliv i Lillestrøm